CELEX: 32016R0896
Language: lt
Date: 2016-06-08 00:00:00
Title: 2016 m. birželio 8 d. Komisijos įgyvendinimo reglamentas (ES) 2016/896 dėl leidimo naudoti geležies natrio tartratus kaip visų rūšių gyvūnų pašaro priedą (Tekstas svarbus EEE)

9.6.2016   
            
            
               LT
            
            
               Europos Sąjungos oficialusis leidinys
            
            
               L 152/3
            
         KOMISIJOS ĮGYVENDINIMO REGLAMENTAS (ES) 2016/896
   2016 m. birželio 8 d.
   dėl leidimo naudoti geležies natrio tartratus kaip visų rūšių gyvūnų pašaro priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti geležies natrio tartratus. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti geležies natrio tartratus kaip visų rūšių gyvūnų pašaro priedą, priskirtiną prie priedų kategorijos „technologiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2015 m. balandžio 30 d. (2) nuomonėje padarė išvadą, kad siūlomomis naudojimo sąlygomis preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas gali būti veiksmingai naudojamas kaip lipnumą reguliuojanti medžiaga druskoje. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               geležies natrio tartratų vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
            
         
               (6)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „technologiniai priedai“ ir funkcinei grupei „lipnumą reguliuojančios medžiagos“, leidžiama naudoti kaip gyvūnų pašaro priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  EFSA Journal 2015; 13(5):4114.
   
      PRIEDAS
      
                  Priedo identifikavimo numeris
               
               
                  Priedas
               
               
                  Cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Veikliosios medžiagos kiekis mg/kg NaCl
               
            
                  
                     Technologiniai priedai: lipnumą reguliuojančios medžiagos
                  
               
            
                  1i534
               
               
                  Geležies natrio tartratai
               
               
                  
                     Priedo sudėtis
                  
                  Natrio tartratų ir geležies (III) chlorido kompleksodaros produktų preparatas vandeniniame tirpale ≤ 35 % (masės)
                  
                     Veikliosios medžiagos apibūdinimas
                  
                  Geležies (III) kompleksodaros produktas, kurį sudaro D(+)-, L(–)- ir mezo-2,3-dihidroksibutano dirūgštys
                  
                               
                           
                           
                              Geležies ir mezo-tartrato santykis: 1:1
                           
                        
                               
                           
                           
                              Geležies ir visų tartrato izomerų santykis: 1:1,5
                           
                        CAS numeris: 1280193-05-9
                  Fe(OH)2C4H4O6Na
                  
                               
                           
                           
                              Chloridas: ≤ 25 %
                           
                        
                               
                           
                           
                              Oksalatai: ≤ 1,5 % išreikšta kaip oksalo rūgštis
                           
                        
                               
                           
                           
                              Geležis: ≥ 8 % geležies (III)
                           
                        
                     Analizės metodas
                      (1)
                  
                  Kiekybinis mezo-tartrato ir D (–), L (+) -tartratų nustatymas pašaro priede:
                  
                              —
                           
                           
                              didelio efektyvumo skysčių chromatografijos metodas naudojant lūžio rodiklio detektorių (HPLC-RI);
                           
                        Suminės geležies kiekio nustatymas pašaro priede:
                  
                              —
                           
                           
                              induktyviai susietos plazmos atominės emisinės spektroskopijos metodu (ICP-AES) (EN 15510) arba
                           
                        
                              —
                           
                           
                              induktyviai susietos plazmos atominės emisinės spektroskopijos metodu, mineralizavus aukštame slėgyje (ICP-AES) (EN 15621), arba
                           
                        
                              —
                           
                           
                              induktyviai susietos plazmos atominės emisinės spektroskopijos metodu (ICP-AES) (EN 11885), arba
                           
                        
                              —
                           
                           
                              atominės sugerties spektrometrija (AAS) (EN ISO 6869), arba
                           
                        
                              —
                           
                           
                              atominės sugerties spektroskopija (ASS) (Komisijos reglamentas (EB) Nr. 152/2009 (2)) ir
                           
                        Suminio natrio kiekio nustatymas pašaro priede:
                  
                              —
                           
                           
                              induktyviai susietos plazmos atominės emisinės spektroskopijos metodu (ICP-AES) (EN 15510) arba
                           
                        
                              —
                           
                           
                              induktyviai susietos plazmos atominės emisinės spektroskopijos metodu, mineralizavus aukštame slėgyje (ICP-AES) (EN 15621), arba
                           
                        
                              —
                           
                           
                              induktyviai susietos plazmos atominės emisinės spektroskopijos metodu (ICP-AES) (EN 11885), arba
                           
                        
                              —
                           
                           
                              atominės sugerties spektrometrija (AAS) (EN ISO 6869), arba
                           
                        Suminio chlorido kiekio nustatymas pašaro priede:
                  
                              —
                           
                           
                              titrimetrija (Reglamentas (EB) Nr. 152/2009 arba ISO 6495).
                           
                        
               
                  Visos gyvūnų rūšys
               
               
                  —
               
               
                  —
               
               
                  —
               
               
                  
                              1.
                           
                           
                              Priedas naudojamas tik natrio chloride (NaCl)
                           
                        
                              2.
                           
                           
                              Mažiausia rekomenduojama dozė: 26 mg geležies natrio tartratų/kg NaCl (tai prilygsta 3 mg geležies/kg NaCl)
                           
                        
                              3.
                           
                           
                              Didžiausia rekomenduojama dozė: 106 mg geležies natrio tartratų/kg NaCl
                           
                        
               
                  2026 m. birželio 29 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports
      
         (2)  2009 m. sausio 27 d. Komisijos reglamentas (EB) Nr. 152/2009, nustatantis oficialiai pašarų kontrolei taikytinus Bendrijos ėminių ėmimo ir analizės metodus (OL L 54, 2009 2 26, p. 1).